OpenLLM-France/wikimedia huggingface dataset:
# Physical (telesaila)

Physical estatubatuar telesail dramatikoa da, 2021ean Apple TV+en igorri zutena.

## Sinopsia

Oharra: Atal honek istorio osoa edo amaiera argitzen du.
AEB. 1980ko hamarkada. Sheila Rubin etxekoandre isil eta zoriontsua da itxuraz, eta erabateko babesa ematen dio senarrari San Diegoko gobernadore izateko bidean. Bakarrik dagoenean, ordea, ilusio eta mamu pertsonalei aurre egin behar die. Aerobikean murgilduko da, itxura fisikoa aldatzeko eta ahots propioa bilatzeko.

## Aktoreak

* Rose Byrne: Sheila Rubin
* Rory Scovel: Danny Rubin
* Geoffrey Arend: Jerry
* Paul Sparks: John Breem
* Lou Taylor Pucci: Tyler
* Della Saba: Bunny
* Dierdre Friel: Greta
* Ashley Liao: Simone
* Ian Gomez: Ernie

## Erreferentziak

* ↑ «Physical» Berria 2021-06-19 CC BY-SA 4.0 lizentziapean.

## Kanpo estekak

* Datuak: Q106201720
# Pistoi

Pistoia, barne-errekuntzako motor baten oinarrizko elementuetako bat da.
Zilindro baten hormen barnera, segmentu edo eraztun deituriko uztai malgu batzuen bidez egokitzen den enbolo bat da. Mugimendu alternatibo bat egiten du, zilindroa betetzen duen fluidoa bere presio eta bolumena aldatzera behartuz edo fluidoaren presio eta bolumen aldaketa mugimendu bihurtuz.
Biela eta birabarkiaren artikulazioaren bidez, bere mugimendu alternatiboa, azken honetan, birakari bihurtzen da.
Ponpa, konpresore eta motoreen zati izan daiteke. Ohi, aluminiozko aleazioaz egiten dira.

## Kanpo estekak

* Datuak: Q45227
* Multimedia: Pistons / Q45227
# Pistoiako katedrala

Pistoiako katedral edo Duomoa ( italieraz: Duomo di Pistoia edo Cattedrale di San Zeno ) Italiako erdialdeko Pistoiako (Toscana) duomo edo eliza nagusia da, hiriaren erdialdeko Duomo plazan kokatua. Pistoiako apezpikuaren egoitza da eta Veronako San Zenoni eskainia dago.

## Ezaugarriak

Ziurrenik X. mendean eraikia, estilo erromanikoko fatxada du, Pistoiako beste eliza batzuetan inspiratuta (San Bartolomeo eta San Jacopo). Barnealdeak nabe bat eta alboko bi korridore ditu, presbiterio eta kriptarekin. 1952-1999 zaharberritze batek eliza jatorrizko egitura batzuetara itzuli zuen.
Kanpandorre handi bat du ondoan.
Barrualdean gordetzen dituen artelan piezen artean, Done Jakueren omenezko zilarrezko aldare ikusgarri bat dago. Done Jakueren erlikia batzuk gordetzeko egin zen.

## Iruditegia

* Fatxada erromanikoa.
* Fatxadako detailea.
* Atariko apaindura zeramikoa, Andrea della Robbiarena.
* Barrualdea.
* Done Jakueren zilarrezko aldarea.

## Erreferentziak

* 1 2 (Ingelesez) «Saint Zeno Cathedral and Silver Altar» Medieval Italy (Noiz kontsultatua: 2020-09-17).

## Kanpo estekak

* Datuak: Q2557858
* Multimedia: Duomo (Pistoia) / Q2557858
# Pistol

Pistol sei ataleko mini-telesail bat da, drama muikal biografikoa Craig Pearce showrunnerrak FX telebistarentzat sortua, eta Danny Boylek zuzendua. Sex Pistols taldearen historia da, Steve Jones gitarristari jarraituz kontatua, nola sortu zen taldea, eta ospearen gailentasunera nora iritsi zen, punk mugimenduaren hastapen eta klimaxean. 2022ko maiatzaren 31n estreinatu zen Hulun.
Telesailaren garapenean, Pistoldarren arteko musikari biziek bat egin zuten proiektuarekin eta Sid Viciousen ondorengoek ere, ez ordea John Lydon / Rottenek zeinek haserre erreakzionatu zuen ekoizpenaren kontra. Historia benetan gertatu zen moduaren eta gidoiaren artean desberdintasunak badirela azaleratu dute musika kritikariek.

## Aktoreak eta rolak

* Toby Wallace: Steve Jonesen rolean,
* Anson Boon: Johnny Rotten
* Jacob Slater: Paul Cook
* Christian Lees: Glen Matlock
* Thomas Brodie-Sangster: Malcolm McLaren
* Talulah Riley: Vivienne Westwood
* Louis Partridge: Sid Vicious
* Sydney Chandler: Chrissie Hynde
* Emma Appleton: Nancy Spungen
* Maisie Williams: Pamela "Jordan" Rooke
* Dylan Llewellyn: Wally Nightingale
* Ferdia Walsh-Peelo: Nick Kent
* Beth Dillon: Siouxsie Sioux
* Bianca Stephens: Bodies Sex Pistolsen abestiko protagonista, Pauline.
* Zachary Goldman: Billy Idol

## Erreferentziak

* ↑ Rice, Lynette. (March 29, 2022). «Limited Series ‘Pistol’ About Guitarist Steve Jones Bows On Hulu In May» Deadline.
* ↑ (Ingelesez) Kielty, Martin. «John Lydon Responds to Danny Boyle's 'Pistol' Claim» Ultimate Classic Rock (Noiz kontsultatua: 2022-11-05).
* ↑ (Gaztelaniaz) GREENE, ANDY. (2022-09-06). «'Pistol': qué es realidad y qué es ficción en la miniserie sobre los Sex Pistols» Rolling Stone en Español (Noiz kontsultatua: 2022-11-05).

## Kanpo estekak

* Datuak: Q106362893
# Pistoa Bilboko erara

Pistoa Bilboko erara euskal sukaldaritzaren errezeta nagusietariko bat da. Beste pistoak ez bezala, ezaugarri nagusia kalabazina da.

## Errezeta

Kalabazina, tipula eta piper berdeak txikitzen dituzte. Oliotan bota eta tomateak gehitzen zaizkio. Nahi bada arrautza bota eta dena nahastu daiteke.

## Kanpo estekak

* Errezeta
* Datuak: Q11699527
# Pistoi-kafegailu

Pistoi-kafegailua kafea edo tea egiteko gailu sinplea da, beste kafegailu batzuetakoa baino kafe sendoagoa ematen duena. 1850eko hamarkadan Frantzian asmatua, bertsiorik zaharrena 1852an patentatu zuten Jacques-Victor Delforgek eta Henri Mayerrek..

## Funtzionamendua

Kafegailu mota honen funtzionamendua oso erraza da: oso ur beroa botatzen da hondoan, kafearen nahasketa ehoarekin batera (10 gramo kafe eho 180 mililitro ur bakoitzeko), eta minutu batzuetan pausatzen uzten da (egokiena ura 93 °C-era iristea da, tenperatura ezin hobea baita kafea ateratzeko). Edabearen zaporea garratza da erauzketa tenperatura horietan egiten bada (disolbatzen diren lehen substantziak kafe-alearen azidoak baitira), eta mikatza tenperatura horietan egiten bada. Atseden-denbora 4 minutukoa da, baina kafearen eta gustuen arabera 5-10 minutu inguru iraun dezake (edabearen zaporea garratzagoa da zenbat eta denbora gehiago utzi atseden hartzen; aleak gehiago eta gehiago disolbatzen baitira minuturo). Hasierako prozesu horretan, pistoia goiko aldean utzi da.
Une batzuk igaro ondoren, pistoia estutu eta enboloa jaitsi egiten da, ura goiko aldean kafe-disoluzioarekin bereiziz eta kafearen hondarrak beheko aldean utziz.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Frantsesez) Bulletin des lois de la République Française. Impr. Nat. des Lois.
* ↑ (Ingelesez) Eversys Cameo Core -The Best Professional Automatic Coffee Machine. 2022-01-23.

## Kanpo estekak

* Datuak: Q1147545
* Multimedia: French presses / Q1147545
# Pistoia

Pistoia Italiako erdialdeko hiria eta izen bereko herrialdeko hiriburua da, Toscana eskualdean.
2008an, 90.072 biztanle zituen.

## Geografia

Apenino mendien oinetan dago, Ombrone Pistoiese ibaiaren ertzean. Udalerriokin muga egiten du:
Cantagallo Alto Reno Terme $^{(en)}$ Marliana Montale Quarrata Sambuca Pistoiese Serravalle Pistoiese Agliana Lizzano in Belvedere San Marcello Piteglio $^{(en)}$

## Ekonomia

Merkataritza eta industria (metalurgia, kimika industria, zapatagintza, ehungintza, zapatagintza, burdinbide gaiak) ekonomia jarduera nagusiak dira.

## Ondasun nabariak

Hiriak Erdi Aroko monumentu ugari gorde ditu. Aipagarriak dira, besteak beste, XII. mendeko katedral erromanikoa, XIV. mendeko bataiotegia, San Giovanni Fuorcivitas eliza (XII-XIV. m.), Santa Maria della Grazie eliza (1469), San Andres eliza (XII. m.) eta Communale (XIII-XIV. m.), Pretorio (XIV. m.) edo Ospedale del Ceppo (XIII. m.) jauregiak.

## Iruditegia

* Kanpaidorrea.
* Baptisterio oktogonala.
* Palazzo Comune jauregia.
* Manzoni antzokia.

## Hiritar ezagunak

* Cino da Pistoia (1290-1336/1337), legegile eta olerkaria.
* Klemente IX.a (1600-1669), aitasantua.
* Francesco Manfredini (1680-1748), konposatzailea.
* Ippolito Desideri (1684-1733), jesuita eta misiolaria.
* Filippo Pacini (1812-1883), medikua eta anatomista.
* Enrico Betti (1823-1892), matematikaria.
* Giovanni Michelucci (1891-1990), arkitektoa.
* Marino Marini (1901-19809, eskultorea.
* Licio Gelli (1919-2015), ekonomialaria.
* Mauro Bolognini (1922-2001), zinema zuzendaria.
* Christian Orlandi (1998-...), aktorea.

## Hiri senidetuak

* Oneşti, Errumania
* Kruševac, Serbia
* Pabe, Okzitania, Frantzia, 1975. urtetik aurrera
* Zittau, Alemania

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Pistoiako udal webgunea (Italieraz)
* Datuak: Q13376
* Multimedia: Pistoia / Q13376
# Pistoiako probintzia

Pistoia Italiako erdialdean eta barnealdean dagoen probintzia da, Toskanako eskualdean kokatuta dagoena.

## Herriak

Abetone Agliana Buggiano Chiesina Uzzanese Lamporecchio Larciano Marliana Massa e Cozzile Monsummano Terme Montale Montecatini-Terme Pescia Pieve a Nievole Pistoia Ponte Buggianese Quarrata Sambuca Pistoiese San Marcello Piteglio $^{(en)}$ Serravalle Pistoiese Uzzano
Probintziako herririk jendetsuenak honakoak dira:

## Pertsona ezagunak

Orsigna herrian hil zen 2004an Tiziano Terzani kazetaria.

## Ikus, gainera

* Italiaren banaketa administratiboa

## Kanpo estekak

* Datuak: Q16245
* Multimedia: Province of Pistoia / Q16245
# Pistoiako bataiotegia

Pistoiako bataiotegia Pistoia hirian (Toscana, Italia) dagoen eraikin erlijioso katolikoa da, bataoitegi bat. Italiako Erdi Aro eta Pizkundeko beste bataiotegi handi eta ikusgarrien tradizioan, eraikin nabarmenetakoa da. Italieraz zenbait izenekin ezagutzen da, San Giovanni in corte edo San Giovanni Ritondo, adibidez. 21. mendean egun kultur ekitaldietarako erabiltzen da.
Estilo gotikoko bataiotegi hau eraikitzeko erabakia 1303an hartu zen. Bi koloreko marmolez osatutako kanpoaldea, oktagonala, Cellino di Nesek osatu zuen 1339 inguruan. Barriko pontea handia eta biribila da eta egitura lauki batean dago integratua, zeinak lau ertzetan pontetxo zirkular txikiagokoak dituen. Kupularen teilatuak profil piramidala sortzen du erpinean okulua estaltzen duen linternarekin.
* Portaleko eskulturak.
* San Giovanni Battista, San Joan Bataiatzailea, Andrea Vaccaren lana.
* Pontea.

## Erreferentziak

* ↑ Comune of Pistoia, short entry.
* ↑ Pistoia e il suo territorio: Pescia e i suoi dintorni: guida del forestiero, by Giuseppe Tigri, Tipografia Cino, Pistoia (1853): page 147-148.

## Kanpo estekak

* Datuak: Q3636817
* Multimedia: Baptistry (Pistoia) / Q3636817
# Pistol River (Oregon)

Pistol River Ameriketako Estatu Batuetako erroldak esleitutako leku bat da. Curry konderrian dago, Oregon estatuan. 89 biztanle ditu, 1,526165 kilometro koadroko azaleran banatuta.

## Ikus, gainera

* Curry konderria

## Kanpo estekak

* Datuak: Q3459623
* Multimedia: Pistol River, Oregon / Q3459623
# Pistola

Pistola su-arma motza da, esku batez erabiltzen dena eta balak distantzia txikira jaurtitzen dituena (50 m inguru).
Pistolak, uste denez, XIV. mendean sortu ziren Italian.

## Pistola motak

Bi mota nagusitan bereizten dira: errebolberrak eta pistola automatikoak. Errebolberrek balak gordetzeko zilindro birakari bat dute; antzinako errebolber-motako pistoletan zilindroa eskuz mugitzen zen etenik gabe tiroak jaurtitzeko; egungoetan, berriz, zilindroa etenik gabe mugitzen da katua zapaltzean. Pistola automatikoen mekanismoa, berriz, tiroa jaurtitzean pistolak jasaten duen atzerako indarraz baliatzen da berriro kargatzeko.

## Ikus, gainera

* Errusiar erruleta

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1907525
* Multimedia: Pistols / Q1907525
# Pico do Sol

Pico do Sol (euskaraz: «Eguzkiko tontorra») 2.070 metroko altuera duen mendi baten izena da eta Espinhaçoko mendikateko (portugesez: Serra do Espinhaço) punturik altuena da, Caraçako natura-parkean dago, Catas Altas udalerrian, Minas Gerais estatuaren erdialdean, Brasilgo hegoaldean. Gailurra eskalada eta mendi-ibiliak egiteko gune garrantzitsutzat jotzen da.

## Ikus, gainera

* Brasilgo geografia
* Hego Amerikako geografia

## Kanpo estekak

* Datuak: Q8540156
# Pico uhartea

    Artikulu hau uharteari buruzkoa da; beste esanahietarako, ikus «Pico».
Pico uhartea (portugesez: Ilha do Pico, ˈiʎɐ du ˈpiku ahoskatua) Portugalgo Azoreak uhartediko irletako bat da, erdialdean kokatuta. Faial uhartetik oso hurbil dago eta bi uharteen arteko ferry zerbitzua dago (Horta-Madalena).
Balearen inguruko industria garrantzitsua izan zen 1980ko hamarkada arte. Gaur egungo aktibitate ekonomiko nagusiak turismoa, ardogintza eta ontzigintza dira. Bertako gazta ere ezaguna da, Queijo do Pico izendapenarekin.
2007an 15 761 biztanle zituen. Hiru herritan dago antolatuta:
* Lajes do Pico
* Madalena
* São Roque do Pico
2004an UNESCOk Gizateriaren Ondare izendatu zuen uhartearen hainbat lur, Pico uhartearen ardogintzako paisaia deituta.

## Mendiak

Portugalgo mendirik altuena uharte honetan dugu, Ponta do Pico (2.351 m) hain zuzen ere.

## Kanpo estekak

* Datuak: Q210811
* Multimedia: Pico (Azores) / Q210811
# Pico del Carlista

Pico del Carlista Karrantzako ipar-mendebaldeko muga inguruan dagoen mendia da, Kantabrian kokatutakoa. Honen mendebaldean Peña del Mazo dugu.
Abiapuntu nagusia Raneroko auzotik da, ordu bateko ibilbidea dena.

## Ikus, gainera

* Armañongo natura parkea

## Erreferentziak

* ↑ EODA: Karrantza

## Kanpo estekak

* Datuak: Q12266482
# Pico do Fogo

Pico do Fogo (Suaren Tontorra) Cabo Verdeko gailurrik garaiena da, itsas mailatik 2.829 metrora. Estratosumendi aktibo bat da, Fogo uhartean dagoena. XV. mendetik 28 erupzio izan ditu. Kono nagusia 1680ko erupzioan sortu zen, uhartearen emigrazio masiboa eraginez. Erupzio hilgarri bakarra 1847an izan zen, uharte osoan sortutako lurrikarek hainbat bizitza hartu zituztenean.
1680ko erupzio handiaren ondorioz, biztanleriaren zati handi batek ondoko Isla Bravara emigratu zuen. 1785ean, erupzioak laba uhartearen ipar-ekialdean utzi zuen, eta hazi egin zen, gaur egun Mosteiros hiribildua dagoen lekuan. Geroago, 1799, 1847, 1852 eta 1857ko erupzioak gertatu ziren. Ia mende bat geroago, 1951ko erupzioa gertatu zen, eta XX. mendeko azkena 1995ean izan zen. XXI. mendeko lehen erupzioa 2014an gertatu zen.
Mendiaren magalak kafea landatzeko erabiltzen dira, eta laba, berriz, eraikuntza-material gisa. Bere mokotik gertu galdara bat dago, eta herrixka txiki bat, Caldeiras, galdara honen barruan.

## Erreferentziak

* ↑ volcano.si.edu (Noiz kontsultatua: 2022-04-25).

## Kanpo estekak

* Datuak: Q499108
* Multimedia: Pico do Fogo / Q499108
# Pico de la Cruz

Pico de la Cruz edo Kurutzaga mendiak 802 metroko altuera du. Meatzaldean (Bizkaia) dauden Trianoko mendien artean dago.

## Abiapuntuak

* Galdamestik (Akendibar auzunetik): Ordu bat eta 45 minutu.
* Zugaztietatik: Ordu bi eta 30 minutu.

## Erreferentziak

* ↑ Euskaltzaindiaren toponimia

## Ikus, gainera

* Bizkaiko mendien zerrenda

## Kanpo estekak

* Datuak: Q12265932
# Piazza Maggiore

Piazza Maggiore, bolonieraz Piâza Mażåur, euskaraz Plaza Nagusia, Italiako Bolonia hiriko plaza nagusia eta erdigune historikoaren bihotza da.
Bertan, hiriko eraikin historiko nagusienetako batrzuk daude, tartean, Accursioren jauregia, Notarioen jauregia, San Petronio basilika, Bankuen jauregia eta Podestàren jauregia, bai eta Neptunoren iturria eta Salaborsa liburutegia ere.
* Datuak: Q634917
* Multimedia: Piazza Maggiore (Bologna) / Q634917
# Piazza Fontanako atentatua

Piazza Fontanako atentatua (italieraz: Strage di Piazza Fontana) atentatu terrorista izan zen, 1969ko abenduaren 12an, Milango Banca Nazionale dell'Agricolturaren egoitzan burutua. 17 lagunek bizia galdu zuten eta zaurituak 88 izan ziren. Egun berean, beste hiru bonba eztanda egin zituzten Erroman eta Milanen (eta beste bat topatu zuten eztanda egin aurretik). Atentatuak Brigada Gorriak taldearen sorreran eragin handia izan zuen eta, ondorioz, ondorengo "berunezko urteak" izeneko aldian.
Atentatua Gladio operazioaren testuinguruan gertatu zen, noiz CIAk eta italiar inteligentzia-zerbitzuak neofaxistak errekrutatu zituzten bandera faltsuko operazioak egiteko. Edonola ere, hiru epaiketa eginda ere, egun ez dute inork zigortu atentatuagatik.

## Hildakoak

* Giovanni Arnoldi
* Giulio China
* Eugenio Corsini
* Pietro Dendena
* Carlo Gaiani
* Calogero Galatioto
* Carlo Garavaglia
* Paolo Gerli
* Luigi Meloni
* Vittorio Mocchi
* Gerolamo Papetti
* Mario Pasi
* Carlo Perego
* Oreste Sangalli
* Angelo Scaglia
* Carlo Silva
* Attilio Valè

## Erreferentziak

* ↑ (Ingelesez) Ganser, Daniele. (2007). «Terrorism in Western Europe: An Approach to NATO’s Secret Stay-Behind Armies» The Whitehead Journal of Diplomacy and International Relations.

## Kanpo estekak

* Datuak: Q891865
* Multimedia: Piazza Fontana bombing in Milan / Q891865
# Piazza Brembana

Piazza Brembana Italiako udalerri bat da. Bergamoko probintzian kokatuta dago, Lombardia eskualdean. 1.189 biztanle ditu, 6,77 kilometro koadroko azaleran banatuta.

## Mugakideak

Piazza Brembanak honako udalerri hauekin egiten du muga:
Cassiglio Valnegra Camerata Cornello Piazzolo Olmo al Brembo Lenna

## Kanpo estekak

* Datuak: Q101388
* Multimedia: Piazza Brembana / Q101388
# Piazza al Serchio

Piazza al Serchio Italiako udalerri bat da. Luccako probintzian kokatuta dago, Toscana eskualdean. 2.101 biztanle ditu, 27,03 kilometro koadroko azaleran banatuta.

## Mugakideak

Piazza al Serchiok honako udalerri hauekin egiten du muga:
Camporgiano San Romano in Garfagnana Minucciano Sillano Giuncugnano $^{(en)}$

## Kanpo estekak

* Datuak: Q218939
* Multimedia: Piazza al Serchio / Q218939
# Piazza del Campo

Piazza del Campo Toskanako Siena herriko alde historikoaren erdigunea da. Europako Erdi Aroko plaza garrantzitsuenetariko bat da. Mundu osoan ospetsua da bere ederatasuna eta oreka arkitektonikoari esker. Plazak maskorra itxura du eta bertan, Palazzi signorili (jauretxeak) batzuekin batera, Mangiako dorrea eta Palazzo Pubblicoa daude. Ipar-ekialdean Fonte Gaia iturria dago. Plaza honetan uztailero Sienako Palioaren zaldi-lasterketa egiten da.

## Historia

Hiriko bizitza publikoaren ardatz izan zen eta izaten jarraitzen du. Plaza XIII. mendearen aurretik sortu zen merkatu gisa. Siena osatzeko elkartu ziren hiru muinotan banatuta bizi ziren komunitateen topagune gisa izan zen, ondoko malda batean; komunitateak hauek ziren: Castellare, San Martino eta Camollia. Sienak agian etruskoen lehenagoko asentamenduak izan zituen, baina ez zen erromatarren kokapen garrantzitsua izan; ondorioz, piazza ez dago garai bateko foro erromatar baten gunean, batzuetan iradokitzen den bezala. 1349. urtean adreilu gorriekin zolatu zen. Adreilu horetan arrain hezurren marrazkiak egin ziren; halaber, trabertinoz, hamar lerro marraztu ziren. Hamar lerro horiek enparantza bederatzi sailetan banatzen dute, puntu batetik sortuak: Palazzo Pubblico aurrean dagoen isurbidetik edo gavinone. Zenbaki horrek Noveschiren araua sinbolitzaten dituzte; Noveschiak, Bederatziak, edo Governo dei Nove, Sienako urrezko garaian, 1292tik 1355era, gobernatu zuten eta urte haietan enparantza diseinatu zuten.

## Plazako monumentuak

Enparantza eraikin dotoreez inguratuta dago:
* Palazzo Pubblico
* Andre Mariaren kapera
* Fonte Gaia
* Mangiako dorrea
* Palazzi signorili, enparantzaren inguruan daude, guztiek garaiera antzekoarekin. Familia desberdinakoak ziren: Sansedoni, Piccolomini, Saracini...

## Erreferentziak

* ↑ https://web.archive.org/web/20080628174937/http://www.pps.org/info/newsletter/december2005/international_squares
* ↑ https://www.discovertuscany.com/siena/piazza-del-campo.html
* ↑ https://sobreitalia.com/2008/04/26/piazza-del-campo-el-agora-de-siena/

## Kanpo estekak

* Irudiak.
* (Italieraz)(Ingelesez)(Gaztelaniaz):Informazio turistikoa.
* (Ingelesez):Plazari buruzko bideoa.
* Datuak: Q1061229
* Multimedia: Piazza del Campo (Siena) / Q1061229
# Piazza del Quirinale

Piazza del Quirinale (Kirinal Plaza) Erromako plaza ospetsua da. Kirinal muino historikoaren gainean dago, Via del Quirinale eta Via XXIV Maggio artean, Monti eta Trevi rioni artean. Bertan Italiako Errepublikaren Presidentearen egoitza dago.

## Monumentuak
### Palazzo del Quirinale

Plazaren ipar-ekialdean, Kirinal jauregiaren fatxada ikaragarriak ikus daitezke. Palazzo hori Italiako Errepublikako presidentearen egoitza ofiziala da. 1573-1585 urteetan, aita santuen udako egoitza gisa, Martino Longhi Zaharrak eraiki zuen, eta, ondoren, Ottaviano Mascherinok bukatu zuen. Ondoren, Domenico Fontanak, Flaminio Ponziok, Carlo Madernok eta Gian Lorenzo Berninik zabaldu zuten. 1870eko irailaren ondoren, Erromako okupazioaren ondoren, eraikina erregeen egoitza bihurtu zen. 1946ko ekainaren 2ko erreferendumen ondorioz, Errepublikako epailetzaren egoitza nagusia bihurtu zen.

### Fontana dei Dioscuri

Fontana dei Dioscuri edo Fontana di Monte Cavallo plazaren erdian dago. Erromatar Inperioaren garaiko multzo eskultorikoa da. Lanak Konstantinoren Termetan aurkitu zituzten eta han kokatu zituzten. Eskulturetan Kastor eta Polux bikiek zaldiak heltzen ikus daitezke. Multzo berean Augustoren Mausoleoan zegoen obeliskoa dago.

### Palazzo della Consulta

Plazaren ekialdean dago. Garai batean Vatikanoaren epaitegia izan zen. Ondoren, Kolonietako Ministerioa izan zen. 1955etatik Gorte Konstituzionala dago.

### Beste monumentuak

* Scuderie del Quirinale: XVIII. mendekoa (Alessandro Specchi eta Ferdinando Fuga arkitektoak), XX. mendearen amaieran zaharberritu egin zen. Gaur egun arte-erakusketak egiteko erabiltzen da.
* Baranda: plazaren mendebaldean dago eta bertatik hiriaren ikuspegi ederra ikus daiteke.

## Erreferentziak

* ↑ Sergio Delli, Le strade di Roma, hirugarren edizioa, Erroma, Newton Compton Editori, 1988, 809 or.
* ↑ Touring Club Italiano, Collana Guida d'Italia, Roma, zortzigarren edizioa, 1993, 319 or. ISBN 88-365-0508-2.

## Ikus, gainera

* Kirinal
* Kirinal jauregia

## Kanpo estekak

* (Italieraz):Palazzo della Consulta Palazzi di Roma webgunean.
* (Italieraz):Fontana di Monte Cavallo in piazza del Quirinale Sovraintendenza ai Beni Culturali di Roma Capitale webgunean.
* Datuak: Q2091947
* Multimedia: Piazza del Quirinale (Rome) / Q2091947
# Piazza Grande (Modena)

Piazza Grande (euskaraz: «Plaza Nagusia») Modenako enparantza nagusia da, hirigune historikoan dagoena. XII. mendean eraikia, katedralaren sarrera bertan dago. 1997an UNESCOk Gizateriaren Ondare izendatua izan zen.

## Erreferentziak

* ↑ (Ingelesez) UNESCO. Cathedral, Torre Civica and Piazza Grande, Modena. .

## Kanpo estekak

* Datuak: Q2718057
* Multimedia: Piazza Grande (Modena) / Q2718057